PATVIRTINTA

Pakruojo rajono savivaldybės tarybos

 2022 m. balandžio 28 d. sprendimu Nr. T-93

**PAKRUOJO NESTACIONARIŲ SOCIALINIŲ PASLAUGŲ CENTRO DIREKTORIAUS**

**2021 M. VEIKLOS ATASKAITA**

**I SKYRIUS**

**DUOMENYS APIE ĮSTAIGĄ**

**Duomenys.** Pakruojo nestacionarių socialinių paslaugų centras (toliau – Centras) - savivaldybės biudžetinė įstaiga. Įsteigtas 2004 m. lapkričio 9 d. Centro nuostatai patvirtinti Pakruojo rajono savivaldybės tarybos 2018 m. balandžio 26 d. sprendimu Nr. T-92. Adresas: L. Giros g. 3D, LT-83150, Pakruojis, tel. (8 421) 51 110, mob. +370 684 29115, el. p. ncentras@gmail.com.

Centrui vadovauja direktorė Laimutė Kazokaitienė, pavaduotoja socialiniams reikalams – Ilma Geležėlienė.

Centro struktūrą sudaro penki padaliniai:

– Pagalbos namuose tarnyba;

– Laikino gyvenimo namai;

– Bendruomeninė paslaugų tarnyba;

– Integralios pagalbos tarnyba;

- Globos centro padalinys.

Didžiausias leistinas pareigybių skaičius 66,0 nustatytas Pakruojo rajono savivaldybės tarybos 2021 m. rugpjūčio 31 d. sprendimu Nr. T-135 „Dėl Pakruojo nestacionarių socialinių paslaugų centro didžiausio leistino pareigybių skaičiaus nustatymo”. Centre vidutinis darbuotojų skaičius per ataskaitinį laikotarpį – 79.

Pareigybių sąrašas patvirtintas 2021 m. rugpjūčio 31 d. Centro direktoriaus įsakymu Nr. P-135 „Dėl Pakruojo nestacionarių socialinių paslaugų centro darbuotojų pareigybių sąrašo patvirtinimo”.

|  |  |  |
| --- | --- | --- |
| Eil. Nr. | Pareigybės pavadinimas  | Etatų skaičius |
|  | Direktorius | 1 |
|  | Direktoriaus pavaduotojas socialiniams reikalams | 1 |
|  | Buhalteris | 1 |
|  | Projektų koordinatorius | 1 |
|  | Vyresnysis socialinis darbuotojas | 3 |
|  | Vyresnysis socialinis darbuotojas darbui su šeimomis | 1 |
|  | Socialinis darbuotojas darbui su šeimomis | 16 |
|  | Socialinis darbuotojas kompleksinėms paslaugoms | 1 |
|  | Socialinis darbuotojas | 1 |
|  | Socialinis darbuotojas, atliekantis globos koordinatoriaus funkcijas (GC\*) | 2 |
|  | Valstybės vaiko teisių apsaugos institucijos atestuotas asmuo (GC\*) | 2 |
|  | Atvejo vadybininkas | 4 |
|  | Psichologas  | 1 |
|  | Psichologas (GC\*) | 1 |
|  | Administratorius | 1 |
|  | Apskaitininkas | 1 |
|  | Socialinio darbuotojo padėjėjas | 4 |
|  | Lankomosios priežiūros darbuotojas | 18,5 |
|  | Asistentas | 3 |
|  | Meistras | 0,5 |
|  | Vairuotojas | 1,0 |
|  | Valytojas | 1,0 |
|  |  **Iš viso:** | **66,0** |

GC\*- Globos centro padalinys

**II SKYRIUS**

**FINANSINĖ - ŪKINĖ VEIKLA 2021 M.**

Pakruojo nestacionarių socialinių paslaugų centras per 2021 metus gavo asignavimų **1 254 998,63** Eur, iš jų:

Savivaldybės biudžeto lėšos – 533 530 Eur;

Savivaldybės biudžeto lėšos (budinčių globotojų atlygis) – 35 484,42 Eur;

Specialiosioms programoms vykdyti – 58 270 Eur;

Valstybės dotacijos darbui su šeimomis – 426 900 Eur;

Valstybės biudžeto lėšos atlyginimams didinti – 24 734 Eur;

Valstybės biudžeto lėšos globėjų išmokoms – 22 362,05 Eur;

Valstybės biudžeto lėšos tikslinės dotacijos už suteiktas dienos socialinės globos paslaugas – 18 538,21 Eur;

Valstybės biudžeto lėšos projektui „Socialinės įtraukties didinimas per socialinių įgūdžių ugdymą ir palaikymą ir psichosocialinę pagalbą Pakruojo mieste“ įgyvendinti – 702,21 Eur;

Europos Sąjungos lėšos projektui „Integrali pagalbai į namus Pakruojo rajone“ įgyvendinti – 62 839,06 Eur;

Europos Sąjungos lėšos projektui „Kompleksinės paslaugos šeimai Pakruojo rajone“ įgyvendinti – 18 272.3 Eur;

Europos Sąjungos lėšos projektui „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“ įgyvendinti – 38 472,59 Eur;

Už keltuvų neįgaliesiems priežiūrą – 680,95 Eur;

Už išvadų dėl asmens gebėjimo pasirūpinti savimi ir priimti kasdienius sprendimus parengimą – 361,92 Eur;

Savivaldybės biudžeto lėšos, skirtos renginių organizavimui, kitų programų vykdymui – 13 686,6 Eur ( Šeimos stiprinimo programai – 3 368,94 Eur, Neįgaliųjų socialinės integracijos programai – 5971,53 Eur, kompensacijai už transporto paslaugas – 4 106,13 Eur, socialinių įgūdžių ugdymui Laikino gyvenimo namuose – 240 Eur ).

2 procentai nuo gyventojų pajamų mokesčio – 64,65 Eur;

Savivaldybės parama – 100 Eur.

Padaryta išlaidų – **1 258 529,00** Eur. Didžiausią dalį išlaidų sudaro išlaidos darbo užmokesčiui ir socialiniam draudimui – 1 127 468 Eur, išlaidos prekėms ir paslaugoms – 131 061 Eur.

Per 2021 metus už suteiktas paslaugas gauta pajamų – 58 270 Eur, iš jų:

už apgyvendinimo Laikino gyvenimo namuose paslaugą – 5 078 Eur;

už pagalbos į namus paslaugas – 34 140 Eur;

už dienos socialinę globą – 16 627 Eur;

už elektros energijos tiekimo paslaugas ir kita – 2 425 Eur

Negauti pinigai iš Laikino gyvenimo namų gyventojų – 1047,20 Eur

 Mokėtinos sumos už paslaugas – 3 179,32 Eur, t. sk. už elektros energiją – 878,07 Eur, ryšiams – 46,88 Eur, už vandenį – 163,16 Eur, už šildymą – 1971,56 Eur, už kurą –119,65 Eur. Mokėtini mokesčiai ir socialinės įmokos – 266,08 Eur.

Biudžeto išlaidų sąmatos vykdymas lėšų panaudojimas pagal ekonominės klasifikacijos straipsnius Eur :

|  |  |  |  |  |  |
| --- | --- | --- | --- | --- | --- |
|  | **Biudžetas** | **Spec.** **lėšos** | **tos** **Valstybės biudž. lėšos** |  **ES****Lėšos ir kiti šaltiniai** | **Iš viso** |
| **Darbo užmokestis** | 512300 | 26000 | 434440 | 132540 | 1105280 |
| **Soc. draudimo įmokos** | 7800 | 600 | 6300 | 2288 | 16988 |
| **Ryšių paslaugos** |  | 2500 |  |  | 2500 |
| **Transporto išlaikymas** |  | 7500 | 4106 |  | 11606 |
| **Kvalifikacija** |  | 865 | 6900 |  | 7765 |
| **Informacinės technologijų paslaugos** |  | 3139 |  |  | 3139 |
| **Komunalinės paslaugos** | 10430 | 7100 |  |  | 17530 |
| **Kitos prekės ir paslaugos** |  | 7586 | 39544 | 2927 | 50057 |
| **Darbdavio socialinė parama** | 3000 |  | 2200 |  | 5200 |
| **Įsigytas turtas** |  | 2980 |  |  | 2980 |
| **Kitos išlaidos kitiems tikslams (budintys globotojai)** | 35484 |  |  |  | 35484 |
| **Iš viso** | 569014 | 58270 | 493490 | 137755 | 1258529 |

**Centro pagrindinė veiklos sritis** – socialinių paslaugų ir žmonių (asmens) sveikatos priežiūros paslaugų teikimas. Centre teikiamos socialinės paslaugos(pagal socialinių paslaugų katalogą**):**

**bendrosios:**

* informavimo;
* konsultavimo;
* tarpininkavimo ir atstovavimo;
* maitinimo organizavimo;
* aprūpinimo būtiniausiais drabužiais ir avalyne;
* transporto organizavimo;
* sociokultūrines paslaugas;
* asmens higienos ir priežiūros paslaugas;
* pagalba globėjams (rūpintojams) ir įvaikintojams
* kitos bendrosios socialinės paslaugos;

**specialiosios: socialinės priežiūros:**

* pagalbos į namus;
* socialinių įgūdžių ugdymo ir palaikymo;
* laikino apnakvindinimo;
* intensyvios krizių įveikimo pagalbos;
* apgyvendinimo nakvynės namuose ir krizių centruose;
* psichosocialinės pagalbos;

**socialinės globos:**

* dienos socialinės globos;
* trumpalaikės socialinės globos vaikams, likusiems be tėvų globos;

**asmens sveikatos priežiūros paslaugos** (teikiamos pagal turimas sveikatos priežiūros licencijas**:** bendruomenės slauga, kineziterapija iš ES fondo finansuojamo projekto „Integrali pagalba į namus Pakruojo rajone“).

Pakruojo rajono savivaldybės administracijos direktoriaus 2021 m. gruodžio 21 d. įsakymu Nr. AV-904 “Dėl teisės Pakruojo nestacionarių socialinių paslaugų centrui teikti akredituotą socialinę priežiūrą suteikimo“ akredituotos 6 socialinės priežiūros paslaugos: pagalbos į namus, socialinių įgūdžių ugdymo, palaikymo ir (ar) atkūrimo, laikino apnakvindinimo, intensyvios krizių įveikimo pagalbos, apgyvendinimo nakvynės namuose, pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti.

Taip pat Centras aprūpina rajono neįgaliuosius techninės pagalbos priemonėmis, veda priemonių apskaitą ir vykdo grąžinimo kontrolę, dalyvauja teismuose dėl pilnamečių fizinių asmenų pripažinimo neveiksniais ar ribotai veiksniais tam tikrose srityse, teikia teismui išvadas dėl globos ar rūpybos reikalingumo, globėjo, rūpintojo ar turto administratoriaus kandidatūrų. Organizuoja budinčių globotojų, socialinių globėjų ir globėjų giminaičių, įtėvių paiešką, vykdo mokymus, konsultacijas globėjams ir rūpintojams pagal GIMK programą, vykdo atvejo vadybą.

Per 2021 m. Centre studento socialinio darbo praktiką atliko – 7 būsimi socialiniai darbuotojai, praktinis mokymas organizuotas – 8 socialinio darbuotojo padėjėjams, besimokantiems VĮ profesinio mokymo cente „Žirmūnai“.

**Socialinių paslaugų gavėjai per 2021 m.**

|  |  |
| --- | --- |
| Specialiųjų socialinių paslaugų gavėjai | Socialinės globos / slaugos gavėjai |
| Pagalba į namus | Socialinių įgūdžių ugdymas ir palaikymas(šeimų sk./vaikų sk.) | Laikinas apnakvindi nimas(asmenų sk.) | Parengta globėjų pagal GIMK(asmenų sk./ šeimų sk.) | Asistento paslaugos(asmenų sk.) | Apgyvendinimo nakvynės namuose (asmenų sk.) | Inten syvikrizių įveik.(šeimųsk. / vaikų sk.) | Dienos socialinė globa \* | Asmens sveikatos priežiūros paslaugos\* |
| 225 | 171/378 | 13 | 4/2 | 5 | 4 | 10/19 | 17 | 17 |

\*- šioms paslaugoms teikti reikalingos licencijos.

 Ekstremalios situacijos dėl COVID-19 viruso metu, atsižvelgiant į Lietuvos Respublikos socialinės apsaugos ir darbo ministerijos rekomendacijas, padidėjus užsikrėtusiųjų COVID-19 liga atvejų skaičiui, dalis socialinių paslaugų buvo teikiamos nuotoliniu būdu arba laikantis saugumo reikalavimų, sutrumpinamas paslaugos teikimo laikas. Dalis darbuotojų taip pat dirbo nuotoliniu būdu, siekiant sumažinti kontaktus darbe, organizuojamas darbas valdant darbuotojų srautus. Organizuotas darbuotojų aprūpinimas apsaugos ir dezinfekcijos priemonėmis. Atliekamas darbo vietų ir patalpų dezinfekavimas, vėdinimas pagal Nacionalinio visuomenės sveikatos centro prie Sveikatos apsaugos ministerijos rekomendacijas. Taip pat buvo organizuojamas tiesiogiai dirbančių su paslaugų gavėjais darbuotojų periodinis testavimas, vėliau – privalomas testavimas nepasiskiepijusiems nuo viruso.

Pagalbos į namus paslaugos per metus suteiktos 225 asmenims. Pagal amžių pagalbos į namus paslaugų gavėjai pasiskirsto taip: iki 7 m. – 1, darbingo amžiaus asmenų su negalia 30-59 metų – 10, 60–64 m. – 22 , 65–84 m. – 109, 85 m. ir vyresni – 83 gavėjai. 33-iems paslaugų gavėjų nustatytas nuolatinis specialusis slaugos poreikis, 77 – nuolatinės priežiūros poreikis. 2021 m. gauti 68 nauji sprendimai dėl pagalbos į namus paslaugų teikimo, pradėtos teikti pagalbos į namus paslaugos 51 asmenims, 16 asmenys atsisakė paslaugų, 1 asmeniui paslaugų poreikis nepatenkintas. Gauti 58 sprendimai dėl pagalbos į namus paslaugų nutraukimo, 6 sprendimai dėl paslaugų sustabdymo.

Paslaugas teikia 22 lankomosios priežiūros darbuotojų. Padaliniui vadovauja vyresnioji socialinė darbuotoja. 2021 m. vyresnioji socialinė darbuotoja atliko 26 socialinių paslaugų poreikio vertinimus. Vykdydama savivaldybės administracijos pavedimą, per 2021 metus įvertino ir pateikė 6 išvadas dėl asmens gebėjimo pasirūpinti savimi ir priimti kasdienius sprendimus ir parengė 34 pranešimus apie asmens būklės pokyčius.

Metų pabaigoje iš savivaldybės vykdomo LATLIT projekto Nr.LLI -513 „Kartų įgalinimas socialinei integracijai “ patikėjimo teise gauta 15 elektrinių dviračių, kurie palengvins lankomosios priežiūros darbuotojams pasiekti paslaugų gavėjus.

Visi pagalbos į namus padalinio darbuotojai kėlė kvalifikaciją seminare „ Mobingas profesinėje aplinkoje“ – 16 akad. val. Darbuotojams apmokama už profilaktinį sveikatos patikrinimą, higienos ir pirmosios med. pagalbos mokymus. Pagal prašymą septynioms darbuotojams apmokama už kurą ir amortizaciją naudojant nuosavus automobilius paslaugoms teikti.

Per 2021 m. socialinės priežiūros paslaugos – socialinių įgūdžių ugdymas ir palaikymas – teiktos 171 šeimai, kuriose – 378 vaikai. Viso 669 asmenims. Per metus socialinių įgūdžių ugdymo ir palaikymo paslaugos pradėtos teikti 53 naujoms šeimoms, bendrosios paslaugos – 13 šeimų, paslaugų teikimas nutrauktas 48 šeimoms. Pagrindinės priežastys: socialinių ir kasdienių įgūdžių trūkumas, netinkama vaikų priežiūra, alkoholio vartojimas, smurtas. 2021 m. pabaigoje socialinių įgūdžių ugdymo ir palaikymo paslaugos teikiamos 124 šeimoms, kuriose auga 268 vaikai.

Pagal seniūnijas:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Seniūnija | Pak-ruojo | Linku-vos | Žeime-lio | Lygu-mų | Klovai-nių | Rozali-mo | Pašviti-nio | Guosta-galio | Iš viso |
| Etatų /darbuotojų skaičius | 3 | 3 | 2 | 3 | 1 | 2 | 1 | 1 | 16 |
| Šeimų skaičius 2021-12-31  | 24 | 27 | 18 | 18 | 8 | 15 | 6 | 8 | 124 |
| Vaikų skaičius | 50 | 63 | 43 | 43 | 14 | 33 | 11 | 11 | 268 |
| Pradėtos teikti paslaugos, šeimų sk. | 14 | 12 | 6 | 6 | 3 | 6 | 4 | 2 | 53 |
| Nutrauktas paslaugų teikimas,šeimų sk. | 10 | 10 | 4 | 9 | 7 | 2 | 6 | - | 48 |

Bendruomeninių paslaugų tarnybai vadovauja vyresnioji socialinė darbuotoja, dirba 4 atvejo vadybininkai ir 16 socialinių darbuotojų. Per 2021 m. atvejo vadyba taikyta 442 kartus, iš jų – 63 atvejai, kai atvejo vadyba taikoma pirmą kartą arba pakartotinai tai pačiai šeimai, kuriai paslaugų teikimas jau buvo nutrauktas. 3 kartus, taikant atvejo vadybą, paslaugos šeimai neskirtos. Po atvejo vadybos taikymo šeimoms teikiamos kompleksinės paslaugos. Pozityvios tėvystės grupiniuose mokymuose tėvystės įgūdžiams ugdyti dalyvavo – 31, individualiose konsultacijose tėvystės gebėjimų įgūdžiams ugdyti – 15 naujų asmenų, grupinėse psichosocialinės pagalbos konsultacijose – 12 naujų asmenų, individualios psichosocialinės pagalbos konsultacijos suteiktos 106 naujiems asmenims.

Pakruojo rajono savivaldybės administracijos direktoriaus 2021 m. lapkričio 5 d. įsakymu Nr. AV-743 „Dėl atsakingo asmens skyrimo organizuoti privalomo ikimokyklinio ugdymo nustatymą ir skyrimą Pakruojo rajono savivaldybėje“ Centras paskirtas atsakingu už privalomo ikimokyklinio ugdymo ir skyrimo Pakruojo rajono savivaldybės teritorijoje gyvenantiems vaikams organizavimą. 2021 m. Vaiko gerovės komisijai bendruomeninių paslaugų tarnybos vyresnioji socialinė darbuotoja pateikė rekomendaciją dėl privalomo ikimokyklinio ugdymo vienam vaikui.

Socialiniams darbuotojams, dirbantiems su šeimomis, 2021 m. 4 kartus organizuota grupinė supervizija, atvejo vadybininkams supervizija vyko kartu su Šiaulių rajono vadybininkais. Organizuoti kvalifikacijos kėlimo mokymai „Socialinio darbuotojo pareigos, teisės ir atsakomybė. Teisiniai aspektai. Kas privaloma žinoti?“, „ Emocijų raiškos, atpažinimo ir jų valdymo aspektai socialiniame darbe“, „Sielos koliažo taikymo galimybės profesinėje veikloje“, „Pagalba įvairiapusius raidos sutrikimus turintiems vaikams ir jų šeimoms“ ir kt. Šio padalinio 3 socialiniai darbuotojai įgijo kvalifikacinę kategoriją. Padalinio vyresnioji socialinė darbuotoja aktyviai dalyvauja Vaiko gerovės ir vienkartinių išmokų skyrimo komisijų darbe.

Socialiniai darbuotojai, dirbantys su šeimomis, dažniausiai naudojasi seniūnijų transportu, todėl kartais neturi galimybių operatyviai nuvykti į šeimą arba pabūti šeimoje ilgiau.

Laikino gyvenimo namuose yra 6 kambariai apgyvendinimui. Apgyvendinimo nakvynės namuose paslauga suteikta 4 asmenims, intensyvios krizių įveikimo pagalbos paslauga suteikta 29 socialinių paslaugų gavėjams, iš jų 19 vaikų. Laikinai apnakvindinta 13 asmenų. Pagal paslaugų trukmę iki 1 mėn. gyveno – 8 asmenys, nuo 1 iki 3 mėn. gyveno 5 asmenys, nuo 4 iki 6 mėn. – 6, ilgiau kaip 6 mėn. – 14 asmenų. Padalinyje dirba 4 socialinio darbuotojo padėjėjai pagal slenkantį grafiką, padaliniui vadovauja socialinė darbuotoja. Visi Laikino gyvenimo namų darbuotojai dalyvavo kvalifikacijos kėlimo 16 akad. val. mokymuose, jiems apmokama už profilaktinį sveikatos patikrinimą, higienos ir pirmosios med. pagalbos mokymus.

Globos centro padaliniui vadovauja pavaduotoja socialiniams reikalams, padalinyje dirba 5 darbuotojai. 3 darbuotojai (2 socialiniai darbuotojai, atliekantys globos koordinatoriaus funkcijas, ir psichologas), finansuojami pagal 2018 m. spalio 30 d. pasirašytą Jungtinės veiklos (partnerystės) sutartį įgyvendinant Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtros projektą, kuris finansuojamas ES fondų lėšomis.

Globos centre dirba 2 Valstybės vaiko teisių apsaugos institucijos atestuotos darbuotojos darbui su globėjais ir įtėviais. Organizuoti mokymai pagal GIMK pagrindinės dalies programą 2 šeimoms (8 užsiėmimai) ir parengtos 2 teigiamos išvados, taip pat organizuoti GIMK specialiosios dalies mokymai 1 šeimai. Organizuotos savipagalbos grupės 2 kartus, dalyvavo 5 asmenys.

Suteikta Globos centro psichologo 101 konsultacija 46 globojamiems (rūpinamiems) vaikams ir 47 konsultacijos – 20 globėjų (rūpintojų), suteiktos socialinio darbuotojo, atliekančio globos koordinatoriaus funkcijas, paslaugos globojamiems (rūpinamiems) vaikams ir globėjams (rūpintojams) – 812 kartų. Darbuotojai dalyvavo metinėje globos centrų konferencijoje „Sėkmingos globos link 2021“ – 16 akad. val., įvairiuose mokymuose.

 Centras yra sudaręs sutartį su dviem budinčiais globotojais. Per 2021 m. pas budinčius globotojus buvo apgyvendinta 14 vaikų.

Viešinta globos (rūpybos) šeimoje galimybė ir globos centro veikla. Organizuota globos centro viešinimo savaitė 2021 m. birželio 28- liepos 4 dienomis, kurios metu vyko kino filmo „Moliūgėlis“ peržiūra, organizuota lektorės Lidijos Laurinčikienės paskaita „Būti globėjais – pasišventimas ir kasdienis darbas. Kur rasti kantrybės, meilės, atsakomybės, reiklumo šaltinius ir užauginti gerą žmogų?“, muzikinis vakaras prie fontano „Laiškas Tau“, atvirų durų diena globos centro padalinyje. Bendraujant su Varėnos socialinių paslaugų centro kolegomis, 10-čiai globojamų vaikų 2021 m. liepos 18-24 d. organizuota vasaros stovykla Vilniaus rajone, Nemenčinės pušyne. 2021 m. liepos 3 d. dalyvauta visos Lietuvos globojančių šeimų šventėje, nacionaliniame vasaros festivalyje „Vaikai yra vaikai“ Kaune.

Integralios pagalbos padaliniui vadovauja vyresnioji socialinė darbuotoja. Padalinyje dirba 10 darbuotojų: bendruomenės slaugytojas, kineziterapeutas, 8 slaugytojų padėjėjai-socialinių darbuotojų padėjėjai, finansuojami iš projekto „Integrali pagalba į namus Pakruojo rajone“. Paslaugos teikiamos komandiniu principu. 2021 m. paslaugos suteiktos 17 asmenių, naujų paslaugų gavėjų – 5. Iš projekto lėšų 2017 m. nupirkti du tarnybiniai automobiliai, jų išlaikymas, draudimas taip pat finansuojami.

Projekto finansavimas pratęstas iki 2022 m. kovo 31 d.

Centras organizuoja neįgaliųjų aprūpinimą techninės pagalbos priemonėmis, veda jų apskaitą, vykdo grąžinimo kontrolę, organizuoja specialiojo transporto paslaugų teikimą neįgaliesiems. Techninės pagalbos priemonėmis pagal panaudos sutartis aprūpinti 249 neįgalių asmenų, išduoti 298 vnt. techninės pagalbos priemonių. Išduota neįgaliojo vežimėlių – 43, naktipuodžio kėdučių – 28 automatikai reguliuojamų lovų – 25, alkūninių ramentų – 59, pažastinių ramentų – 32, abiem rankom valdomų vaikščiojimo priemonių – 61 ir t. t. Per 2021 m. iš Techninės pagalbos neįgaliesiems centro prie Socialinės apsaugos ir darbo ministerijos Šiaulių skyriaus gauta techninės pagalbos priemonių už 7236,47 Eur, iš viso turima priemonių už 62711,46 Eur. Priemonės užsakomos pagal pateiktą asmenų poreikį, sudaroma laukiančiųjų konkrečios priemonės eilė.

Transporto paslauga suteikta 105 kartus senyvo amžiaus ir /ar neįgaliems asmenims, taip pat gaunantiems labai menkas pajamas, vaikams iš šeimų, kurioms teikiamos socialinės priežiūros paslaugos. Iš jų – 85 kartus suteikta nemokamai, gaunant kompensaciją iš Pakruojo rajono žmonių su negalia socialinės integracijos programos pagal Savivaldybės tarybos patvirtintą tvarką. 2021 m. metų pradžioje gautas naujas automobilis Ford Transit Custom su keltuvu, taip pat iš Neįgaliųjų integracijos programos lėšų nupirktas mobilus laiptų kopiklis, kurio pagalba laiptais galima transportuoti neįgalų asmenį, sėdintį vežimėlyje.

Direktorė (jai atostogaujant ar turint nedarbingumą – pavaduotoja) Pakruojo rajono savivaldybės mero 2020 m. gruodžio 29 d. potvarkiu Nr. MV-61 „Dėl įgaliojimo dalyvauti teismo posėdžiuose“ suteiktą įgaliojimą dalyvavo 46 teismo bylose. Socialinė darbuotoja darbui su neįgaliaisiais lankėsi neįgaliųjų namuose, bendravo su artimaisiais ir pateikė išvadas dėl neveiksnumo pagal sritis nustatymo, rūpybos ar globos reikalingumo, globėjų, rūpintojų ar turto administratoriaus kandidatūrų pilnamečiams neįgaliems asmenims, taip pat dėl globėjų, turto administratorių pakeitimo. 2021 m. parengtos 35 išvados, pateikti 6 pareiškimai.

Direktorė dalyvavo rajoninėje Socialinių paslaugų teikimo komisijos veikloje.

**III SKYRIUS**

**VYKDYTI PROJEKTAI**

2021 m. Centras vykdė 4 tęstinius projektus, finansuojamus iš Europos Socialinio fondo lėšų:

1. Tęsiamas projektas „Integrali pagalba į namus Pakruojo rajone“. Projekto pirminis biudžetas – 156 000,0 Eur. Vėliau sutartis pratęsta, gautas papildomas finansavimas – 150 386 Eur. 2021 m. panaudota – 62 839,06 Eur. 2021 m. rugsėjo 14 d. pasirašyta sutartis su ESFA dėl projekto sutarties keitimo, pratęsiant terminą iki 2022 m. kovo 31 d.
2. Tęsiamas projektas „Kompleksinės paslaugos šeimai Pakruojo rajone“, kuriame Centras kartu su Lietuvos samariečių draugijos Pakruojo skyriumi yra Savivaldybės administracijos partneriai. Socialinė darbuotoja koordinuoja projekto veiklas „vieno langelio“ principu. 2019-05-30 pasirašytas papildomas susitarimas dėl asmeninio asistento paslaugų teikimo, gautas finansavimas 65 621,47 Eur. 2019 m. panaudota – 15 238,11 Eur , 2020 m. -10 777,25 eurų, 2021 m. – 23 037,08. Per 2021 m. kompleksinės paslaugos suteiktos 164 naujiems dalyviams. Asmeninio asistento paslauga suteikta 5 darbingo amžiaus negalią turintiems asmenims.
3. Tęsiamas projektas pagal 2018 m. spalio 30 d. pasirašytą Jungtinės veiklos (partnerystės) sutartį įgyvendinant „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtros“ projektą, kuris finansuojamas ES fondų lėšomis tęsis iki 2022 m. gruodžio 31 d. Gautos lėšos skirtos Globos centro padalinio 3 darbo vietoms įrengti ir darbo užmokesčiui. 2019 m. panaudota – 45 116,34 Eur, 2020 m. – 47 345,19 Eur, 2021 m. – 38 472,59 Eur.
4. Tęsiama veikla pagal 2020 m. birželio 9 d. pasirašytą dalyvavimo projekte „Socialinių paslaugų kokybės gerinimas, taikant EQUASS kokybės sistemą“ sutartį Nr.EQS-197, projekto kodas Nr.08.4.1-ESFA-V-421-01-0001 su VšĮ Valakupių reabilitacijos centru dėl EQUASS diegimo centre, siekiant įgyti EQUASS Assurance sertifikatą socialinės priežiūros – socialinių įgūdžių ugdymo ir palaikymo namuose paslaugai. Dalyvauta mokymuose „Socialinių paslaugų įstaigų, diegiančių EQUASS kokybės sistemą, vadovų mokymuose“, projekto vykdymo komanda parengė tvarkas ir aprašus, vykdė apklausas ir vertinimus pagal EQUASS konsultanto patvirtintą diegimo planą. 2021 m. gruodžio 20-21 d. vyko išorės auditas, 2022 m. vasario mėn. gautas kokybės sertifikatas.

2021 m. birželio 2 d. pasirašyta bendradarbiavimo sutartis su VšĮ Pakruojo PSPC dėl bendradarbiavimo projekte „Šeimų lankymo, teikiant ankstyvosios intervencijos paslaugas, modelio įdiegimas Pakruojo PSPC“, 2021 m. lapkričio 26 d. pasirašyta bendradarbiavimo sutartis dėl socialinių paslaugų teikimo su UAB „Medicus LT“, 2021 m. lapkričio 30 d. pasirašyta bendradarbiavimo sutartis su VĮ „Šiaurės Lietuvos kolegija“ dėl bendradarbiavimo įgyvendinant projektą „Smurto artimoje aplinkoje prevencija Šiaulių apskrityje: sus(is)tabdykime laiku“, 2021 m. gruodžio 27 d. pasirašytoje sutartyje projekte „Bendradarbiavimo tinklo kūrimas ir savanoriškos veiklos organizavimo skatinimas Pakruojo rajono savivaldybėje“ Centras yra partneris, numatoma lėšų dalis – 6 7773,4 Eur.

**IV SKYRIUS**

**INFORMACINIŲ TECHNOLOGIJŲ DIEGIMAS**

Centre kompiuterizuota 20 darbo vietų ir 16 darbo vietų seniūnijose socialiniams darbuotojams darbui su šeimomis. 2021 m. nupirkti 3 nešiojamieji kompiuteriai, 3 spausdintuvai, 4 telefono aparatai. Visos priemonės skirtos bendruomeninių paslaugų padalino darbuotojams.

 Centre yra šviesolaidinis internetas, antrame pastato aukšte įrengtas mobilus internetas. Laikino gyvenimo namuose veikia WI-FI, todėl mokyklinio amžiaus vaikai karantino metu turėjo galimybę mokytis nuotoliniu būdu.

**V SKYRIUS**

 **GAUTI SKUNDAI, PADĖKOS**

2021 m. skundų negauta.

Centro direktorė 2021 m. rugpjūčio 5 d. gavo Lietuvos Respublikos socialinės apsaugos ir darbo ministrės padėką.

**VI SKYRIUS**

**TIKRINUSIŲ INSTITUCIJŲ PATEIKTŲ IŠVADŲ BEI PASIŪLYMŲ**

**APIBENDRINIMAS**

 2021 m. rugpjūčio mėn. 21 d. Pakruojo rajono savivaldybės administracija atliko planinį patikrinimą vadovaujantis Pakruojo rajono savivaldybės administracijos direktoriaus 2020 m. lapkričio 17 d. įsakymu Nr. AV-806 „Dėl Pakruojo rajono savivaldybės turto valdytojų ir naudotojų, kuriems turtas perduotas patikėjimo, panaudos, nuomos sutartimis, sutartinių įsipareigojimų kontrolės organizavimo ir vykdymo tvarkos aprašo patvirtinimo“ ir Pakruojo rajono savivaldybės administracijos direktoriaus 2021 m. balandžio 2 d. patvirtintu Metinių planinių sutartinių įsipareigojimų patvirtinimų sąrašu. Nustatyta, kad turtas prižiūrimas, tvarkingas, laikomasi sanitarinių, sandėliavimo, techninių taisyklių.

2021 m. gruodžio mėn. 20-21 d. buvo atliekamas išorės auditas, siekiant bendruomeninių paslaugų padaliniui įgyti EQUASS Assurance sertifikatą socialinės priežiūros – socialinių įgūdžių ugdymo ir palaikymo paslaugoms, teikiamoms šeimoms patiriančioms riziką. Gauta teigiama išvada.

**VII SKYRIUS**

**ĮSTAIGOS PAGRINDINĖS PROBLEMOS**

 Pagrindinės įstaigos problemos eilę metų išlieka tos pačios:

 1. Būtina pastato renovacija ir vidaus patalpų remontas. Didelės išlaidos pastato šildymui, nes pastatas nerenovuotas, statytas 1963 m. Reikalingas kapitalinis stogo remontas, būtinas antro aukšto koridoriaus ir laiptinės remontas. Reikalingas remontas Laikino gyvenimo namuose įrengiant valgomąjį, atskiras prausyklas ir tualetus vyrams bei moterims, atsižvelgiant į gyventojų skaičių ir higienos normas, taip pat reikia tvarkyti elektros instaliaciją.

 2. Reikia papildomų lėšų kompiuterių, telefonų ir kitų priemonių atnaujinimui.

 3. Socialinės darbuotojos, dirbančios su šeimomis, naudojasi seniūnijų transportu, todėl kartais negali operatyviai nuvykti į šeimą.

 4. Centras neturi elektroninės dokumentų valdymo sistemos, todėl dokumentų registravimas vyksta rankiniu būdu, sunku sukontroliuoti užduočių vykdymą.

**VIII SKYRIUS**

**ATEITIES PLANAI IR KAIP TAI ATSILIEPS ĮSTAIGOS VEIKLAI**

 2022 m. Centras dalyvaus tęstiniame ES projekte dėl integralios pagalbos paslaugų ir tikimasi pakankamo finansavimo.

 Suradus lėšų, bus vykdomas laikino gyvenimo namų remontas, taip pat viso pastato renovacija. Centras siekia paslaugų kokybės ir prieinamumo.

Direktorė Laimutė Kazokaitienė